### 7.     Beslutning om plejeplan for [adresse]

**Åbent**

Sagsnr.: 326-2016-15107       J.nr.: 01.05.11           Dokumentnr.:
326-2019-298736

**Sagstype**

Beslutning.

**Resume og sagens baggrund**

Kalundborg Kommune har udarbejdet en plejeplan for det
fredede område Klintegården. Plejeplanen skal sikre, at der iværksættes den
pleje og naturgenopretning der kræves for opfyldning af fredningens formål. Derudover
lægges der vægt på at frilægge de dramatiske og spændende landskabsformer ned
mod [adresse].

Plejen er i området er pågået i flere år og der er tale om
en formel vedtagelse af plejeplanen i forhold til fredningen.

**Indstillinger**

Chefen for Plan, Byg og Miljø indstiller, at plejeplanen
vedtages.

**Behandling**

Teknik- og Miljøudvalget.

**Sagsfremstilling**

Fredningskendelsen giver mulighed for at et
hotel/feriecenter kan opføres i området, men den senere bestemmelse om 300 m
strandbeskyttelseslinje (jf. Naturbeskyttelsesloven) forhindrer i praksis
dette. I årene 2010-12 blev der ført en ny fredningssag med hotelbyggeri som
omdrejningspunkt, og i den forbindelse skulle en plejeplan indgå i den ny
fredning. Da fredningssagen imidlertid faldt i Natur- og Miljøklagenævnet i
2013 er der i stedet behov for at beskrive naturplejen i en kommunal plejeplan.

Plejen i området er pågået i flere år og der er derfor tale
om en formel vedtagelse af plejeplanen i forhold til fredningen.

Hensigten med fredningen fra 1977 (fredningsformålet) var at
bevare de naturgivne forhold (status quo-fredning) og at sikre offentlighedens
adgang og sætte rammer for det påtænkte hotel.

Plejeplanen for [adresse] tager afsæt i Fredningsnævnets
kendelse og skal også understøtte bevarelsen af naturarealer indenfor Natura
2000-området, der dækker dele af Klintegård-ejendommen, og samtidig sikre
områdets rekreative værdier og tilgængelighed for publikum. Plejeplanen er
vedlagt som bilag 1.

Høringssvar fra interessenter (DN og grundejerforeninger der
er naboer til [adresse]) fremgår af bilag 3 og 4. DN har fremsat en række
kommentarer, der ikke ændrer ved plejeplanens principper, men giver anledning
til mindre justeringer af enkelte tekstafsnit. I høringen er der kommet svar
fra DN. Høringssvar fra grundejerforeningerne giver ikke anledning til
ændringer.

**Økonomiske konsekvenser**

Der er ingen økonomiske konsekvenser, da indsatsen
prioriteres indenfor de afsatte midler til naturpleje.

**Bilag**

|  |  |
| --- | --- |
| Plejeplan for [adresse]
| Oversigtskort Klintegård | 326-2019-308042 |
| DN bemærkning til plejeplan | 326-2019-298726 |
| Høringssvar indgivet af 3 grundejerforeninger, der er naboer til [adresse] | 326-2020-10814 |